SET ปิดเช้าบวก 5 จุด รับแรงหนุน “กลุ่มแบงก์” หลังงบ Q2 เด่น
SET ปิดเช้าบวก 5 จุด สวนทางต่างประเทศ บแรงหนุนกลุ่มแบงก์หลังทยอยประกาศผลประกอบการไตรมาส 2/65 ออกมาดีกว่าคาด ช่วงบ่ายคาดบวกได้ต่อ ให้แนวรับ 1,530 จุด และแนวต้าน 1,550 จุด
21 ก.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้าที่ผ่านมาปรับตัวขึ้นได้ดี สวนทางตลาดหุ้นเอเชีย โดยเฉพาะตลาดหุ้นฮ่องกงที่ลงมาค่อนข้างมาก โดยตลาดบ้านเรามีแรงซื้อกลุ่มแบงก์เข้ามามาก หลังจากเปิดเผยผลประกอบการออกมาดีกว่าคาด โดยเฉพาะ KKP ทำให้ Momentum ตลาดดีขึ้น ประกอบกับ ราคาหุ้นหลายตัวปรับตัวลงมาค่อนข้างมากเกือบ 10% และด้วย Valuation ที่ไม่แพงทำให้เป็นจังหวะที่ดีในการเข้าซื้อ
สำหรับแนวโน้มช่วงบ่ายคาดว่าตลาดจะสามารถยืนอยู่ในแดนบวกได้ โดยนักลงทุนยังติดตามการเปิดเผยผลประกอบการไตรมาส 2/65 อีก 2 แบงก์ใหญ่ คือ SCB และ BBL ให้แนวรับที่ 1,530 จุด และแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,707.74 ล้านบาท ปิดที่ 91.00 บาท เพิ่มขึ้น 0.25 บาท
KBANK มูลค่าการซื้อขาย 1,324.95 ล้านบาท ปิดที่ 140.00 บาท เพิ่มขึ้น 0.50 บาท
BANPU มูลค่าการซื้อขาย 1,190.31 ล้านบาท ปิดที่ 13.10 บาท เพิ่มขึ้น 0.30 บาท
OSP มูลค่าการซื้อขาย 1,050.34 ล้านบาท ปิดที่ 31.00 บาท ลดลง 1.75 บาท
BBL มูลค่าการซื้อขาย 783.24 ล้านบาท ปิดที่ 129.50 บาท เพิ่มขึ้น 2.50 บาท